CELEX: 32005D0922
Language: sk
Date: 2005-11-25 00:00:00
Title: Rozhodnutie Politického a bezpečnostného výboru EUPM/1/2005 z  25. novembra 2005  o vymenovaní veliteľa misie/policajného komisára Policajnej misie Európskej únie (EUPM) v Bosne a Hercegovine (BiH)

21.12.2005   
            
            
               SK
            
            
               Úradný vestník Európskej únie
            
            
               L 335/58
            
         
      ROZHODNUTIE POLITICKÉHO A BEZPEČNOSTNÉHO VÝBORU EUPM/1/2005
   z 25. novembra 2005
   o vymenovaní veliteľa misie/policajného komisára Policajnej misie Európskej únie (EUPM) v Bosne a Hercegovine (BiH)
   (2005/922/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na tretí pododsek jej článku 25,
   so zreteľom na jednotnú akciu Rady 2005/824/SZBP z 24. novembra 2005 o Policajnej misii Európskej únie (EUPM) v Bosne a Hercegovine (BiH) (1), a najmä na jej článok 9 ods. 1,
   keďže:
   
               (1)
            
            
               Článok 9 ods. 1 jednotnej akcie 2005/824/SZBP stanovuje, že Rada poveruje Politický a bezpečnostný výbor prijímať príslušné rozhodnutia v súlade s článkom 25 zmluvy, vrátane rozhodnutia vymenovať na návrh generálneho tajomníka/vysokého splnomocnenca veliteľa misie/policajného komisára.
            
         
               (2)
            
            
               Generálny tajomník/vysoký splnomocnenec navrhol vymenovať pána Vincenza Coppolu,
            
         ROZHODOL TAKTO:
   Článok 1
   Vincenzo Coppola sa týmto vymenúva za veliteľa misie/policajného komisára Policajnej misie Európskej únie (EUPM) v Bosne a Hercegovine (BiH) odo dňa začiatku misie. Do tohto dňa koná ako vedúci plánovacej skupiny.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 31. decembra 2006.
   
      V Bruseli 25. novembra 2005
      
         
            Za Politický a bezpečnostný výbor
         
         
            predseda
         
         J. KING
         
      
   
   
      (1)  Ú. v. EÚ L 307, 25.11.2005, s. 55.